Sop srengege utawa sop matahari yaiku salah sawijining jinis olahan arupa sop sing disajekake kanthi dikemuli endhog. Dijenengake sop srengege amarga nalika endhog iku dibelek, katon kaya srengege kang sumunar. Isi nang jerona arupa iwak pitik sing wis digiling utawa dirajang, jamur putih lan kuping, wortel, jagung, buncis, banjur dikepyuri brambang goreng lan sledri. Sop iki duweni duduh kaldu sing digrujuk nalika panas-panase. Sop iki wis arang ditemoni merga proses masake sing suwe, sawates ing adicara kang cilik kawaya arisan kulawarga. Pawongan kang mantu, racake nganggo sop galantin kang luwih cepet amarga gampang ngirisi.